alexandrainst/scandi-wiki huggingface dataset:
Thoralf Øverland

Thoralf Øverland (født 15. mai 1950 i Kristiansund, død 20. oktober 1976) var en norsk politiker (H).

Han var sønn av salgsrepresentant og bokholder Carsten Øverland og hustru Gudrun Øien. Farfaren Thorstein Øverland etablerte sin fiskeeksportforretning, Th. Øverland, i Kristiansund i 1913.

Han var formann i Kristiansund Unge Høyre og Møre og Romsdal Unge Høyre fra 1970 til 1971, og i 1973 valgt inn i Unge Høyres sentralstyre. Han var konstituert generalsekretær i 1972 og ansatt som organisasjonssekretær 1974 til 1975, deretter viseformann i Unge Høyres sentralstyre frem til sin død i 1976. Øverland var også nestformann og tidvis fungerende styreformann i Høyres Opplysningsorganisasjon (nå Aftenskolen Høyres Studieforbund).

Han studerte sosialøkonomi ved Universitetet i Oslo. Han mottok et informasjonsstipend fra Norad for å studere befolkningsutvikling i utviklingsland, og foretok en studiereise til Kenya og Botswana i 1974.

Øverland ble alvorlig syk under en foredragsreise i hjemfylket i 1976 og døde like etter, 26 år gammel. Han ble bisatt fra kapellet på Kirkelandet gravlund i Kristiansund.

Referanser 

Unge Høyres ledelse
Høyre-politikere i Møre og Romsdal
Lokalpolitikere i Kristiansund
Personer fra Kristiansund kommune
Manaen

Manaen var en mann i den første kristne menighet. Han virket som lærer og profet i menigheten i Antiokia.

Manaen var med i gruppen som bad for Saulus og Barnabas og deretter sendte dem ut på Pauli første misjonsreise. Han skal ha vokst opp som fosterbror til Herodes Antipas.

Manaens minnedag er 24. mai.

Referanser

Litteratur
 Ronald Brownrigg, Hvem er hvem i Det Nye Testamentet, Kolibri Forlag 1995, side 174.

Eksterne lenker
 Oppslag i Catholic Encyclopedia

Bibelske personer
Hørsholm kirke

Hørsholm kirke ligger på en øy midt i sjøen i slottshaven i Hørsholm kommune på Nordsjælland. Tidligere lå Hirschholm slott på stedet, men det ble revet i årene 1810–1813. Kirken er tegnet av arkitekt C.F. Hansen. Byggingen pågikk fra 1820 og kirken ble innviet 21. september .

Døpefonten er fra 1751 og ble opprinnelig oppbevart i et møbelkammer på Hirscholm slott.
Fonten ser ut som et lite bord med tre ben. Dåpsfatet og dåpskannen er fra 1970-tallet.

Kirken har et alterbord og på veggen over dette er det montert en gipsfrise inn i veggen.
Frisen er en kopi av Bertel Thorvaldsens frise som ble utført til søndre skriftestol i Vor Frue kirke i København.

Prekestolen er enkelt utført i ek etter tegninger av C.F. Hansen.

Referanser

Eksterne lenker 
 Hørsholm kirke 
 Hørsholm Kirke fra Danmarks Kirker, Nationalmuseet

Kirker på Sjælland
Byggverk i Hørsholm
Byggverk tegnet av C.F. Hansen
Religiøse byggverk fra 1823
1823 i Danmark
Kirker i Helsingør stift
DuckDuckGo

DuckDuckGo (DDG) 

er en søkemotor som legger vekt på personvern, og det å unngå filterboblen som skapes av personlig tilpasset søk. DuckDuckGo skiller seg fra andre søkemotorer ved ikke å lage profiler av brukerne, og ved å vise brukerne de samme søkeresultatene for de samme søkeordene. DDG mener at det ikke er nødvendig for søkemotorer å spore din personlige søkehistorie for å tjene penger eller levere søkeresultat. Forretningsmodellen til DDG er å selge reklame basert på nøkkelord, i stedet for personlighet. I tillegg til tradisjonelle søkeresultater kommer det også opp informasjon fra brukergenererte sider (som Wikipedia) i en infoboks øverst på siden for å forbedre resultatet.

DuckDuckGo er standard søkemotor i Firefox i Linux Mint 12.

Referanser

Eksterne lenker
 

Søkemotorer
Annie Get Your Gun

Annie Get Your Gun er en musikal med tekst og musikk av Irving Berlin og historie av Herbert Fields og hans søster Dorothy Fields. Historien er en fiksjonsversjon av historien om livet til Annie Oakley (1860–1926), en skarpskytter fra Ohio i USA, og hennes mann, Frank Butler.  

Forestillingen hadde premiere på Broadway i 1946, og ble en suksess med 1 147 forestillinger i New York, oppsetning i London, spillefilm (1950) og tv-versjoner. Flere av musikalens låter fikk hit-status, da blant annet «There's No Business Like Show Business», «Doin' What Comes Natur'lly», «You Can't Get a Man with a Gun», «They Say It's Wonderful» og «Anything You Can Do».

Forestillingen hadde norsk premiere i 1964 på Det norske teatret med Sølvi Wang i hovedrollen som Annie.

Filmatisering 
En amerikansk film basert på musikalen hadde premiere i 1950. Filmen Annie Get Your Gun vant en Oscarstatuett for beste musikkarrangement i en musikkfilm, og ble nominert til Oscar i ytterligere tre kategorier.

Kilder

Eksterne lenker 
 
 
 
 

Musikaler satt opp på Broadway
Musikaler satt opp på West End
Western
Verk fra 1946
Alex Oxlade-Chamberlain

Alexander Mark David «Alex» Oxlade-Chamberlain (født 15. august 1993) er en engelsk fotballspiller som spiller for Liverpool FC.

Han kom til Arsenal fra Southampton i august 2011, og har spilt flere U-21 kamper for England. Oxlade-Chamberlain debuterte den 28. august 2011 da han kom inn i det 62. minutt i 8-2 tapet mot Manchester United på Old Trafford. Han ble da den 150. spilleren til å representere Arsenal i Premier League.

Han er sønn av tidligere fotballspiller Mark Chamberlain og nevø av Neville Chamberlain.

Meritter 
Liverpool FC
 UEFA Super Cup (1): 2019

Referanser

Eksterne lenker 
 
 

Engelske fotballspillere
Spillere i Fotball-EM 2012
Spillere i Fotball-VM 2014
Fotballspillere for Southampton FC
Fotballspillere for Arsenal FC
Fotballspillere for Liverpool FC
Vinnere av Mesterligaen i fotball for menn
Personer fra Portsmouth
Fødsler i 1993
Max Havelaar (roman)

Max Havelaar er en roman med selvbiografiske trekk skrevet av nederlenderen Eduard Douwes Dekker (1820–1887) i 1860 og utgitt under pseudonymet Multatuli, som er latin og betyr «jeg har lidd mye». Dekker engasjerte seg kraftig i hvorledes nederlendere behandlet de lokale innbyggerne i Indonesia, som den gang var en nederlandsk koloni.

I 1976 ble boken filmatisert. Boken Max Havelaar blir i dag regnet som en av de viktigste nederlandske klassikerne.

Eksterne lenker

  (nederlandsk)
  Max Havelaar i Google Books (Engelsk oversettelse)

Romaner
Hamud bin Muhammad av Zanzibar

Hamud bin Muhammad av Zanzibar (arabisk: ; født 1853, død 18. juli 1902) var en britiskkontrollert omansk sultan av Zanzibar, som forbød slaveri på øyene.

Hamud hadde den britiske konsulen Basil Caves støtte til å bli sultan da Hamad bin Thuwaini døde 25. august 1896, men før han kunne innta tronen tok Khalid bin Barghash den, tok kontroll over palasset og utropte seg sjøl til sultan. Dette utløste tidenes korteste krig, den anglo-zanzibarske krigen, som varte i 38 minutter 27. august 1896, og førte til at Khalid overga tronen til Hamud.

Hamud forbød slaveriet på Zanzibar 6. april 1897, og ble kåra til ridder av dronning Victoria. I 1897 stifta han Hamudieh-ordenen. Da han døde i 1902 tok hans eldste sønn, Ali bin Hamud over tronen.

Han ble tiltalt som sayyid.

Ordener 
 Ridder storkommandør av Indias stjerneorden: 1894

Zanzibarske sultaner
Fødsler i 1853
Dødsfall i 1902
Cesare Jonni

Cesare Jonni (født 1917 i Macerata, død 11. juli 2008 samme sted) var en italiensk fotballdommer, som var aktiv etter andre verdenskrig frem til midten av 60-tallet. Han debuterte i 1948, ble internasjonal dommer fra 1954 og sluttet i 1964. Han har blant annet dømt i Fotball-EM 1960, OL 1960 og Fotball-VM 1962.

Eksterne lenker 
 
  Cesare Jonni på worldreferee.com

Italienske fotballdommere
Dommere i Fotball-EM 1960
Dommere i Fotball-VM 1962
Personer fra Macerata
Utforskning av Neptun

Utforskningen av Neptun har så vidt begynt med en romsonde, Voyager 2, som besøkte planeten 25. august 1989. Mulighetene for en banesonde rundt Neptun har blitt diskutert, men utover det har ingen andre oppdrag blitt gitt en ordentlig tanke. Siden Neptun er en gasskjempe har den ingen fast overflate, og et oppdrag med et landingsfartøy eller rover er derfor umulig.

Voyager 2 

I Voyager 2s siste møte med planeten føy den kun  miles over Neptuns nordpol, det nærmeste møtet med noen planet siden den forlot jorden. Voyager 2 studerte Neptuns atmosfære, ringer, magnetosfære og måner. Flere funn ble gjort, inkludert oppdagelsen av den store mørke flekken og Tritons geysirer.

Voyager 2 avslørte at Neptuns atmosfære var svært dynamisk, selv om den kun mottar 3 % av sollyset som Jupiter mottar. Sonden oppdaget en antisyklon kalt den store mørke flekken, tilsvarende Jupiters store røde flekk og lille røde flekk. Bilder tatt av Hubble Space Telescope avslørte imidlertid at den store mørke flekken hadde forsvunnet. I atmosfæren ble det på samme tid også oppdaget en mandelformet flekk utpekt som D2 og en lys og raskt bevegende sky høyt over skydekket som ble kalt «Scooter».

Voyager 2 oppdaget fire ringer og bevis for ringbuer, eller ukomplette ringer over Neptun. Neptuns magnetosfære ble også studert av Voyager 2, og instrumenter for radioastronomi ble brukt for å fastsette Neptuns dag til seksten timer og syv minutter. Voyager 2 oppdaget også nordlys på Neptun, lignende det som finnes på jorden, men mye mer komplekst.

Seks måner i bane rundt Neptun ble oppdaget av Voyager 2, men kun tre ble fotografert i detalj: Proteus, Nereid og Triton. Proteus viste seg å være en ellipsoide, så stor som en ellipsoide kunne være uten å avrundes til en sfære. Proteus er svært mørk i fargen, nesten som sot.

Selv om den ble oppdaget i 1949 vet man fremdeles svært lite om Nereid. Triton ble forbiflydd i en avstand av ca.  miles og ble det siste faste legemet Voyager 2 utforsket innenfor solsystemet. Triton viste seg å ha bemerkelsesverdige aktive geysirer og polkalotter. Den hadde også en svært tynn atmosfære og tynne skyer.

Planlagte fremtidige oppdrag 
NASA har undersøkt flere muligheter for flere Cassini-Huygens-lignende oppdrag til denne planeten, men budsjettmessige og andre begrensninger har så langt ennå ikke gitt noen suksess. 

Det er kjent at et fremtidig oppdrag vil ha radioisotopgeneratorer og tilsvarende instrumentutstyr som Voyager-sonden, men ha flere kameraer og lagringskapasitet. De vil også trenge bedre feilrettinger enn Voyager.

Eksterne lenker 
 NASA Voyager website

Neptun
Romfart
Artikler i astronomiprosjektet
Concetto Lo Bello

Concetto Lo Bello (født 13. mai 1924 i Siracusa, død 9. september 1991 samme sted) var en fotballdommer fra Italia. Han dømte internasjonale kamper under det internasjonale fotballforbund, FIFA, fra 1958 til 1974. I 1968 og 1970 dømte han finalen i Serievinnercupen – det nåværende Mesterligaen, mens han dømte andre finalekamp i UEFA-cupen 1973/74. Han dømte dessuten i Fotball-EM 1964 og i Fotball-VM 1966. Concetto Lo Bello innehar rekorden for flest dømte kamper i Serie A (328).

Etter sin aktive karriere som fotballdommer gikk Lo Bello inn i politikk, hvor han i 5 måneder var borgermester i sin hjemby Siracusa, i tillegg til at han ble medlem av det italienske parlament. 
Utover sitt engasjement i fotball og politikk, var han også engasjert i håndball, hvor han blant annet var sjef for det italienske håndballforbund i 15 år, frem til sin død i 1991.

Karriere

EM 1964 
  –  2–1 (kvartfinale).
  –  0–3 (semifinale).

VM 1966 
  –  2–0 (gruppespill).
  –  2–1 (semifinale).

Referanser

Eksterne lenker 
 Concetto Lo Bello på worldreferee.com

Personer fra Siracusa
Italienske fotballdommere
italienske borgermestere
Italienske politikere
Dommere i Fotball-EM 1964
Dommere i Fotball-VM 1966
Castro-demningen

Castro demningen er en demning med et vannkraftverk i Spania, i provinsen Zamora. Vannkraftverket har en total installert produksjonseffekt på 190 MW. Anleggsarbeidene startet i 1952, og vannkraftverket ble igangsatt for kraftproduksjon i  1977. Dette er et såkalt pumpekraftverk med to vannmagasin, et ovenfor og et nedenfor kraftstasjonen.

Totalt utbygget kapasitet er 193 MW.

Anlegget ble bygget ut i to trinn:
Castro I med en effekt på 80 MW
Castro II med en effekt på 113 MW.

Demningen er en 55 meter høy og 154 meter lang buedam i betong. Reservoaret den skaper har et areal på 180 hektar (0,18 km²) og vannvolum på 26 millioner m3.

Se også
Liste over verdens største vannkraftverk

Eksterne lenker
 Castro - SEPREM. Besøkt 17. januar 2012.
 Hydropower & Dams in Europe 2011. Besøkt 17. januar 2012.

Demninger i Spania
Vannkraftverk i Spania
Castilla y Leóns geografi
Byggverk i Castilla y León
Pumpekraftverk i Spania
Zamora (provins)
Kenyir-demningen

Kenyir-demningen, også kjent under navnet Sultan Mahmud, er en demning med et vannkraftverk i elva Kenyir i Terengganu, Malaysia. Dette anlegget har en totalt installert effekt på  400 MW, ble påbegynt i 1978 og stod ferdig utbygd i 1988. Årsproduksjonen er på 1,60 TWh elektrisk kraft.

Se også
Liste over verdens største vannkraftverk

Demninger i Malaysia
Vannkraftverk i Malaysia
Terengganu

en:Sultan Mahmud Power Station
ms:Empangan Kenyir
Colbún vannkraftverk

Colbún vannkraftverk er en demning med et vannkraftverk i Chile. Dette anlegget har en totalt installert effekt på  400 MW, ble påbegynt i 1978 og stod ferdig utbygd i 1985.

Se også
Liste over verdens største vannkraftverk

Demninger i Chile
Vannkraftverk i Chile
Alfalfal vannkraftverk

Alfalfal vannkraftverk er et vannkraftverk i Chile. Dette anlegget har en totalt installert effekt på  160 MW, ble påbegynt i 1985 og stod ferdig utbygd i 1991.

Se også
Liste over verdens største vannkraftverk

Vannkraftverk i Chile
Alqueva-demningen

Alqueva-demningen er en demning med et vannkraftverk (pumpekraftverk) på elva Guadiana, i distriktet Beja i Portugal. Dette anlegget har en totalt installert effekt på 260 MW, ble påbegynt i 1995 og stod ferdig utbygd i 2006. 

Demningen er en betong buedam som er 96 meter høy og 154 meter lang. Reservoaret kan demme oppå hele 4 150 millioner m³ vann, og er dermed den største kunstige innsjøen i Europa.

Se også
Liste over verdens største vannkraftverk

Demninger i Portugal
Vannkraftverk i Portugal
Pumpekraftverk i Portugal
Demninger fullført i 2002
2002 i Portugal
Kraftverk etablert i 2004
2004 i Portugal
Kraftverk etablert i 2013
2013 i Portugal
Beja (distrikt)
Alentejo
Borak

Borak eller burak (eng: Buraq, arabisk: براق) er i islamsk tradisjon navnet på et bevinget fabeldyr, som skal ha båret Muhammed fra jorden til himmelen og tilbake igjen under profetens himmelferd. Et utdrag av en hadith fra Sahih Muslim (anerkjent av sunni, men ikke av sjia) beskriver Borak:

«Jeg ble båret på Borak, som er et langt og hvitt dyr, større enn et esel, men mindre enn et muldyr, og avstanden mellom, hvor hovene rørte jorden, var så langt, øyet rakte.»

I kunsten 
Gjennom hele middelalderen var Borak et yndet motiv for arabiske diktere og miniatyrmalere. I islamsk litteratur og kunst avbildes Borak ofte som et dyr med kvinneansikt - eller som en blanding mellom en ørn og en hest, sannsynligvis inspirert av legenden om Pegasus. Borak kan også framstilles som en hvit hoppe med kvinneansikt, påfuglhale og vinger.

Leon Uris' bok The Haj beskriver Borak som følger:
«[Den] hadde en kvinnes ansikt, en fasans hale og kunne med et enkelt skritt gallopere så langt øyet kunne se.»

Nåtidig bruk 
 Klagemuren i Jerusalem kalles også Al-Buraq-muren, da Muhammed trolig tjoret Borak her under sin nattreisen.
 Flere flyselskap er oppkalt etter Borak:
 Det libyske flyselskap, Buraq Air.
 Det indonesiske flyselskap, 'Bouraq Indonesia Airlines.

Referanser

Eksterne lenker 
 
 Beretning fra Sahih Bukhari, som inkluderer sitatene ovenfor.
 Foto av en pakistansk lastebil pyntet med et bilde av Borak.

Islam
Religiøse høytider
Jerusalem
Fabelvesen
Sigmund Mjelve

Sigmund Mjelve (født 6. april 1926 i Hubei, Kina, død 26. november 1995 i Moss) var en norsk lyriker. 

Mjelves foreldre var misjonærer og han levde sine første tolv år i Kina. Han var ansatt i Norges Bank fra 1946 til 1983, og debuterte som lyriker i godt voksen alder, i 1978. Han skrev i alt 11 diktsamlinger, og en barnebok. Han redigerte også en antologi med kinesisk lyrikk. Hans Dikt i utvalg ble utgitt i 1994, og Dikt i samling utkom i 1996. Han mottok Gyldendals legat i 1990 og Brageprisen i 1994. 

Forfatterskapet preges av motsetningen mellom øst og vest. «Asiatisk er den kontemplative roen og vekten på visdom. Vestlig er uttrykkene for rus, ekstase og rastløshet. Av østlige tankeretninger spiller især taoismen en viktig rolle. Herfra hentet han inspirasjon til sin kritikk av vestens narcissisme og materialisme. Motiver og symboler fra egyptisk, kristen og gresk mytologi opptrer også hyppig.».

Referanser 

Norske lyrikere
Vinnere av Brageprisen
Vinnere av Gyldendals legat
Sult (tegneserie)

Sult var en norsk en-sides tegneserie, tegnet av kunstneren og undergrunnstegneren Robert Thom Karlsen. Dette var Karlsens debut som undergrunnstegner. Historien ble utgitt i Gateavisas tegneserieextra nummer 4 i 1979. 

Denne en-sides undergrunnstegneserien er en parodi på Knut Hamsuns klassikerroman Sult. Tegneseriehistorien har lite tekst. Historien viser en sulten og kald forfatter som sitter ute på en vinterkald benk og skriver. Epilogen viser at den kalde og frysende forfatteren oppsøker en arbeidsterapeut og begynner å arbeide. Epilogen avsluttes med følgende tekst: «En takk til Knut for all inspirasjon» (med Knut menes Knut Hamsun).

Norske tegneserier
Eddy «Knerten» Lyshaug

Eddy «Knerten» Lyshaug (født 9. februar 1977) er en norsk trekkspiller og komponist bosatt på Knapstad. 

Han innehar fem norgesmestertitler og to nordiske mesterskapstitler. Han har samarbeidet med kjente musikere som Benny Andersson, Bill Booth, Arne Bendiksen, Orsa spelmän, Jørn Hoel, Kari Svendsen, Rune Rudberg, Gaute Ormåsen, The Tramps og Sigmund Dehli. Lyshaug er mest kjent for å spille diatoniske trekkspill, særlig torader. Han er benyttet som studiomusiker på mange innspillinger. Lyshaug startet folkrockbandet Among Elves (1997-2008), og er norgesmester i gammeldansmusikk med orkesteret Knerten & Co.

Han har komponert en rekke sanger. «Evig Rus» og «Høna med det rare i» er de mest kjente.

Lyshaug spiller med Bill Booth band, Store Norske Seegers Session, og står bak både Tomterdagene og Spydeberg Rock Festival. Han var leder for Titanofestivalen fra 2000 til 2002.

Diskografi
Album
New Dehli & Knerten Band (1997), med Sigmund Dehli
Buskspell II: Fra gammeldans til hymne (2010), med Sigmund Dehli
Singler/EP-er
Sigmund Dehli & Knerten (1996), med Sigmund Dehli

Meieristan
Trøkk og tæl (1998)

Among Elves
Demo 2000 (2000)
Among Elves (2003)
Deltar på
 Talent: Norge danser – Dancing in Norway – 20 gammeldansfavoritter (1994)
 Dunder & Brak: Kjipp kjapp senior (2000)
 Norild Records: Torader 1 (2000)
 Øyvind Hagen: 25 år uten mål og mening (2006)
 Gaute Ormåsen: Drømmesang (2008)
 Bill Booth: New Land (2010)
 Håvard Lippestad & Kyndig Hjelp: 1825 (2015)
 Håvard Lippestad & Kyndig Hjelp: Stolpeskudd (2016)
 Myllargutens gammaldansorkester: Myllargutens gammaldansorkester Vol. 1 (2016)
 MPS: Guldvingen (2016)
 Bill Booth: Some Distant Shore (2017)
 Hans Cato Kristiansen: A Long Ride (2018)

Referanser 

Norske trekkspillere
Fødsler i 1977
VCard

vCard eller V-Card er en standard filformat for elektroniske visittkort. vCard er gjerne lagt til en e-postmelding eller sendt som SMS eller MMS, men kan også eksempelvis legges til en internettside, eller en elektronisk CV.

Innholdet på et vCard er likt det som oppgis på andre visittkort, som navn og adresse, firmatilknytning, telefonnummer, e-postadresser, internettadresser, logotyper og bilde. I tillegg kan et vCard også inneholde hyperlenker, lydfil eller en QR-kode.

Arbeidsliv
Filformater
Internettstandarder
Thonon-les-Bains

Thonon-les-Bains er en kommune i departementet Haute-Savoie i regionen Auvergne-Rhône-Alpes sørøst i Frankrike. Kommunen er underprefektur i departementet.

Her renner vassdaget La Dranse ut i Genfersjøen.

Befolkningsutvikling 
Antall innbyggere i kommunen Thonon-les-Bains

Referanser

Eksterne lenker 
 
 Kommunedata INSEE

Thonon-les-Bains
Kursteder
Iraj Mirza

Jalalol-mamalek Iraj Mirza (persisk: ), født 1874 i Tabriz, Iran og døde i 1926 var en persisk dikter og samfundskritikker.

Iraj Mirza var sønn av prins Gholamhosein Mirza som regjerte under Qajar-dynastiet. Han hadde god utdannelse, reiste mye til Europa og kunne en rekke språk, som arabisk, fransk, tyrkisk og russisk. I voksen alder fikk han seg en rekke lukrative stillinger innen offentlige sektorer, men som skribent er han mest kjent for sine moderne og dagligdagse poesi. 

I Qajar-tiden ble han svært påvirket av den konstitusjonelle revolusjonen (1906–1911) og endringene i samfunnet på den tiden. Dette fremkommer tydelig i hans poetiske stil. Hans intime og idiomatiske uttrykksform innledet en helt ny trend i persisk poesi, som noen kritikere har referert til som "den journalistiske stilen”. Det var hans enkle språk i poesien som skal ha gjort ham til “the most sweet-spoken poet of our time”. Denne stilen skal ha påvirket en rekke poeter i tiden etter ham.

Referanser

Eksterne lenker 
 
 
 Foto av Iraj Mirzas grav, Zahirod-doule gravlund: (1), (2).
 "Aman az in Del" av Ghamar om Iraj Mirzas død 

Iranske forfattere
Persiskspråklige forfattere
Personer fra Tabriz
Iranistikk
Valg i Danmark

Valg til det danske parlamentet Folketinget (nasjonalforsamlingen) skjer ikke på faste datoer, men når Statsministeren skriver ut nyvalg. Danmark har et flertallsparti-system. Valgene i Danmark fører ofte til to sterke partier som dominerer hver sin fløy. Folketinget har 179 representater og samles på Christiansborg slott på Slotsholmen i København. 135 av de folkevalgte blir valgt av direkte representasjon i ti valgkretser, mens 40 er valgt som utjevningsmandater. For å få en plass som utjevningsmandat må det aktuelle partiet ha minst 2 % av de totale stemmene. Unntaket er Grønland og Færøyene som begge har to mandater representert i Folketinget.

Folketingsvalget 2011 (OBS: Valgoversikten nedenfor gjelder altså valget i 2011, og ikke det siste danske Folketingsvalget som ble holdt 5. juni 2019).

Folketingsvalget 2011 fant sted torsdag den 15. september 2011. Valget i 2011 førte til at Venstre mistet regjeringsmakten til Sosialdemokratene.

Referanser 

Valg i Danmark
Erik Fredriksson

''For den svenske OL-mesteren i tautrekking, se Erik Algot Fredriksson
Erik Fredriksson (født 13. februar 1943) er en svensk tidligere fotballdommer. Han var hoveddommer i fire VM-matcher:  mot  i VM 1982;  mot  (turneringens åpningsmatch) og  mot  i VM 1986; og  mot  i VM 1990.

Fredriksson var i tillegg dommer i den uavgjorte kampen mellom  og  i den første runden av EM 1984, samt kampen mellom  og  i den første runden av EM 1988.

Referanser

Eksterne lenker 
 Profil på weltfussball.de
 Biografi på worldreferee.com
 New York Times rapport, 16. juni 1990

Svenske fotballdommere
Dommere i Fotball-VM 1982
Dommere i Fotball-EM 1984
Dommere i Fotball-VM 1986
Dommere i Fotball-EM 1988
Dommere i Fotball-VM 1990
Fotballdommere som har dømt UEFA Super Cup
Personer fra Tidaholms kommun
Fødsler i 1943